 בעיתון  של יום ה'  קראתי  שא.מ. יצא   עם להקת רוק חדשה  בשם " הסירנות  " ,   לסיבוב הופעות באירופה .  אשמדאי  ממשיך  לפעול כתמול שלשום ונועץ את מלתעות ארסו לכל  עבר . כיצד אנשים נופלים ברשתו כפרי בשל , לאחר שאת האחרים  כבר הספיק  לטמון  באדמה ? כיצד הוא עושה את זה ? כיצד קוטעים  מכלול  ראשיו  של הדרקון הלזה ?  יום  ד', 3  בדצמבר.... ימים גשומים וקרים של חורף . רחובות העיר שוממים ותנועת הרכב דלה. משך יותר משבועיים ימים שוטטתי  ברחבי העיר על מנת לאתר את סילבי , אך לשוא . כאילו האדמה בלעה אותה .אצל  מעט הידידים שעדיין  נותרו לי מן העבר גיליתי  התחמקות  בוטה , זרות ודחיה  מופגנת  ,  כאילו נשאתי עמי  איזו  מגיפה . רובם  ככולם קיבלו את פני   על סף ביתם ותו לא  .  תחושה  צורבת ומעיקה היא  להוכח  שאלו אשר בעבר הלא רחוק  יצקו  מים  על ידיך ,ביקשו את קירבתך  וכינו עצמם ידידי נצח ,  נוטשים  אותך בצרתך  בשאט   נפש , כמוקצה מחמת מיאוס .         יום ו', 5  בדצמבר ...  בתחילה חשבתי  שסופת הליל   העירה אותי משנתי  בעצמת הטחותיה הקצובות על אדן החלון . הקשבתי רב קשב ואז ,מעבר לנהימותיה , הבחנתי  בקול